Turkiya hukumati xavfsizlik xizmatining 8 mingga yaqin xodimini o‘z lavozimidan chetlatdi. Bu haqda Turkiya hukumat gazetasiga iqtibos keltirgan holda Reuters axborot agentligi xabar bermoqda. Ta’kidlanishicha, oxirgi "tozalashlar" vaqtida bo‘shatilgan xavfsizlik xizmati xodimlari davlat to‘ntaruviga urinish tashkilotchilari bilan aloqadorlikda gumon qilinmoqda. Ular orasida 7,6 mingdan ko‘proq politsiyachi va jandarmeriyaning 323 a’zosi bor. Bundan tashqari, mas’ul sudya va prokurorlar agar ikki oy ichida ariza bersalar, yana ishlariga qaytishlari mumkin. Turkiyada davlat to‘ntaruvi sodir bo‘lgan 15 iyuldan boshlab sud idoralarining 3,3 mingga yaqin xodimi iste’foga jo‘natilgan.